નાયબ મુખ્યમંત્રી શ્રી નીતિનભાઇ પટેલે મહેસાણા જિલ્લામાં લાંઘણજ, કુકરવાડા અને રંગાકુઇ ખાતે શ્રમદાન કરીને સુજલામ સુફલામ અભિયાનનો પ્રારંભ કરાવ્યો હતો રાજ્ય સરકાર દ્વારા ગુજરાત સ્થાપના દિન-૧લી મે-૨૦૧૮થી શરૂ કરીને સમગ્ર માસ દરમિયાન સુજલામ્ સુફલામ્ જળસંગ્રહ અભિયાન યોજવાનું નક્કી કરાયું છે. રાજ્યના પ્રત્યેક નાગરિકને આ કાર્યમાં જોડીને જનશક્તિના પ્રચંડ પુરૂષાર્થથી રાજ્યમાં ચોમાસા પહેલાં જળસંગ્રહ ક્ષમતા વધારવાનું આયોજન છે. તેમણે ઉમેર્યું કે, રાજ્યના સ્થાપના દિવસે ગ્રામલક્ષી, ખેડુતલક્ષી અને પ્રજાલક્ષી ઉજવણી કરવાનું આયોજન રાજ્ય સરકારે જળસંચય અભિયાન થકી કર્યું છે. પાણી દરેક જીવ માટે જરૂરી છે જેથી રાજ્ય સરકારે રાજ્યની જનશકિતને જોડીને જળ બચાવવાના આ મહાઅભિયાનની શરૂઆત કરી છે.